ལམ་དབུ་མ་སྒྲོ་སྐུར་གྱི་མཐའ་དང་བྲལ་བ་བཤད་པ།
ད་ནི་ལམ་དབུ་མ་སྒྲོ་སྐུར་གྱི་མཐའ་དང་བྲལ་བ་བཤད་པར་བྱ་སྟེ། འདི་ལ་གསུམ། མི་
འཐད་པའི་ལམ་དགག་པ་དང་། འཐད་པའི་ལམ་བཞག་པ་དང་། དེ་ལ་ཀླན་ཀ་སྤང་བའོ། །མི་
་་
ས་གསམ་
ལམ་ལ་སྐུར་བ་འདེབས་པ་དགག་པ་དང་། ལམ་ལ་སྒྲོ་
འདོགས་པ་དགག་པ་དང་། དབུ་མར་རློམ་པའི་ལམ་དགག་པའོ། །དང་བོ་ལམ་ལ་སྐུར་བ་
འདེབས་པ་དགག་པ་ནི། འཇིག་རྟེན་རྒྱང་འཕེན་ལ་སོགས་པ་དམན་པ་དག་དྲི་མ་ནི་རྟག་པ་དང་།
མི་རྟག་ཀྱང་སེམས་ཀྱི་རང་བཞིན་ཡིན་པ་དང་། རང་བཞིན་མིན་ཀྱང་སྤོང་བྱེད་ཀྱི་ཐབས་མེད་
པ་དང་། ཐབས་ཡོད་ཀྱང་མི་ཤེས་པ་དང་། ཤེས་ཀྱང་སྤངས་པ་མི་བརྟན་པ་དང་། སྐྱེས་བུ་ཐམས་
ཅད་ལུས་སམ་དབང་བོའམ་བློ་ལ་སོགས་པ་དང་ལྡན་པས་དབང་བོ་ལས་འད
་ལས་འདས་པ་མི་ཤེས་པ་
དང་། ཤེས་སུ་བཅུག་ཀྱང་ཤེས་བྱ་ནི་མཐའ་མེད་པས་ཐམས་ཅད་མཁྱེན་པ་སྒྲུབ་པའི་ཐབས་ནི་
འགའ་མེད་དོ། །ཞེས་ཟེར་རོ། །དེ་ནི་མ་ཡིན་ཏེ་རྐྱེན་ལ་མ་ལྟོས་པར་མི་འགྱུར་བ་དང་། ཡུལ་གྱི་
གནས་ཚུལ་སྣང་བཞིན་པ་ཉིད་ལ་ཡང་མི་འཇུག་པ་དང་། རིག་ཤེས་ཁྱད་པར་ཅན་གྱིས་མི་ལྟ་བ་
ལ་འཇུག་ནུས་པ་ཉིད་དང་། སྟོན་པ་དང་སློབ་དཔོན་ཐུགས་རྗེ་དང་ལྡན་པ་ཉིད་ཀྱིས་ཆོས་
ཐམས་ཅད་ལ་མི་ལྟ་བའི་ལུང་དང་རིག་པ་གསུངས་པ་ཉིད་ཀུན་རྫོབ་ཇི་ལྟ་བའི་གནས་ཚུལ་ལ་
215

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འཇུག་པས་གཉེན་པོ་གོམས་པ་ནི་བློའི་ངང་དུ་འགྱུར་བའི་ཕྱིར་དང་། ཆོས་ཐམས་ཅད་རོ་གཅིག་
ཏུ་གོམས་པར་བྱེད་པ་དང་།
རྒྱལ་བའི་སྲས་པོ་རྣམས་ཤེས་བྱ་མཐའ་དག་ལ་སྦྱོང་བ་ཕུལ་དུ་ཕྱིན་
པ་བྱེད་པའི་ཕྱིར་དང་། མཐས་ཡས་པའི་སྐད་ཀྱིས་མཐའ་ཡས་པའི་ཆོས་སྟོན་པར་གྱུར་ཅིག་
ཅེས་སྨོན་ལམ་ཆེན་པོ་རྣམས་ཚུལ་ཁྲིམས་དང་ཏིང་ངེ་འཛིན་དང་ཤེས་རབ་ཁྱད་པར་ཅན་ལ་
བརྟེན་ནས་འདེབས་པར་བྱེད་པའི་ཕྱིར་རོ། །
གཉིས་པ་ལམ་ལ་སྒྲོ་འདོགས་པ་དགག་པ་ནི་བདག་དང་རང་བཞིན་དང་སྒྲ་དང་བདག་
མེད་པའི་ཕུང་བོ་ཙམ་དང་རྣམ་པར་རིག་པ་ཙམ་དང་ཐ་སྙད་དུ་ཡང་རང་བཞིན་གྱིས་བདེན་པ་
སྒོམ་པ་དེ་དག་ཐམས་ཅད་ནི་ལམ་མ་ཡིན་ཏེ། བདེན་པ་གཉིས་ཆར་དུ་ཡང་རང་བཞིན་གྱིས་
གྲུབ་པ་ཅི་ཡང་མེད་པར་བརྗོད་ཟིན་པའི་ཕྱིར་དང་། རང་བཞིན་གྱིས་གྲུབ་ན་དྲི་མ་ཡང་མེའི་ཚ་
བ་ལྟར་སྤང་མི་ནུས་པར་འགྱུར་བ་དང་། གཉེན་པོ་ཡང་རྐྱེན་ལ་ལྟོས་པ་འགལ་བས་ནམ་ཡང་རྒྱུད་
ལ་མི་སྐྱེ་བའི་ཕྱིར་རོ། །སྤང་ནུས་ན་ཡང་སྟོང་བ་ཉིད་སྒོམ་པ་དངོས་པོ་འཇིག་པའི་རྒྱུར་འགྱུར་བ་
དང་། ཡང་ན་ནི་ཐམས་ཅད་ལ་གཉེན་པོ་རང་བཞིན་གྱིས་གྲུབ་པས་ལམ་སྒོམ་པ་དོན་མེད་པ་ལ་
སོགས་པར་འགྱུར་བའི་ཕྱིར་ཏེ། རྒྱ་ཆེར་གཏན་ལ་ཕབ་ཟིན་ཏོ། །གསུམ་པ་དབུ་མར་རློམ་པའི་
་དགག་པ་ལ་གཉིས་ཡིན་ཏེ། ལམ་དབུ་མ་སྐུར་འདེབས་སུ་ལྷུང་བ་དང་། ལམ་དབུ་མ་སྒྲོ་
འདོགས་སུ་ལྷུང་བ་དགག་པའོ། །དང་བོ་ལ་གཉིས། མཉམ་བཞག་ན་བློ་མེད་པར་འདོད་པ་
དགག་པ་དང་རྗེས་ཐོབ་ན་རྟེན་འབྲེལ་མེད་པར་འདོད་པ་དགག་པའོ། །དང་བོ་ནི་ཞིབ་མོ་རྣམ་
པར་དཔྱོད་པ་དང་བྲལ་བས་དམ་པའི་ཆོས་བརྩད་ནས་འཇིག་པའི་ལས་ལ་རབ་ཏུ་དགའ་བའི་
ལམ་
ནང་བའི་མུ་སྟེགས་བྱེད་རབ་ཏུ་མང་བོ་དག ཡུལ་ཐམས་ཅད་མ་རིག་པའི་སྣང་བ་ཡིན་པས་
འཁྲུལ་བ་དང་། བློ་ཐམས་ཅད་ཡུལ་སྣང་བ་ཡིན་པས་འཁྲུལ་བའི་ཡུལ་ཅན་ཁོ་ན་ཡིན་ཏེ། དེ་ལྟ་
216

༄༅། །དཀོན་བརྩེགས་ལེའུ་འབུམ་གྱི་མདོ་འགྲེལ་བཞུགས་སོ། །
བས་ན་མཉམ་པར་བཞག་པའི་གནས་སྐབས་ཐམས་ཅད་ནི་བློ་དང་ཡུལ་མཐའ་དག་ནམ་མཁའ་
ལ་སྤྲིན་དེངས་པ་བཞིན་རང་གི་ངང་གིས་ནུབ་སྟེ་ཆོས་ཉིད་སྐྱེ་བ་མེད་པའི་རང་བཞིན་དུ་འགྱུར་
རོ། །དེ་ཡང་ཇི་སྐད་དུ། ཤེས་བྱའི་སྒྲིབ་པའི་མཚན་ཉིད་ཅན་མ་རིག་པ་ཙམ་དུ་ཀུན་ཏུ་སྤྱོད་པའི་
སྣང་བ་དང་བཅས་པའི་ཡུལ་ཅན་གྱི་འཕགས་པ་རྣམས་ལ་སྣང་གི་སྣང་བ་མེད་པའི་སྤྱོད་ཡུལ་
མངའ་བ་རྣམས་ལ་ནི་མ་ཡིན་ནོ་ཞེས་འབྱུང་བའི་ཕྱིར་རོ། །
འདི་ནི་རང་རྒྱུད་ཀྱིས་སློབ་དཔོན་ལེགས་ལྡན་བྱེད་དང་ཡེ་ཤེས་སྙིང་བོ་ལ་སོགས་པའི་
བཞེད་པ་ཁ་ན་མ་ཐོ་བ་མེད་པ་ཡང་ཡིན་ཏེ། དབུ་མ་སྙིང་བོ་ལས། ཇི་སྲིད་ཤེས་བྱའི་རྗེས་འཇུག་
པ། །དེ་སྲིད་བློ་ནི་རབ་རིབ་ཅན། །ཇི་སྲིད་ཤེས་པ་དམིགས་ཡོད་པ། །དེ་སྲིད་ཤེས་བྱའི་རྗེས་
འཇུག་ཉིད། །ཅེས་དང་། བདེན་གཉིས་ལས། གང་ཚེ་ཤེས་དང་ཤེས་བྱ་དང་། །བདག་ཉིད་རྗེས་
སུ་མི་མཐོང་དང་། །དེ་ཚེ་མཚན་མར་མི་མྱུར་ཕྱིར། །གནས་པ་བརྟན་ཕྱིར་མི་བཞེངས་སོ། །ཞེས་
སོགས་འབྱུང་བའི་ཕྱིར་རོ་ཞེས་ཟེར་རོ། །དེ་དག་ནི་ཤིན་ཏུ་མི་ཟད་པའི་ལྷའི་བུའི་བདུད་ཀྱིས་
སྙིང་སྟོབས་པར་བྱས་པའི་དམ་ཚིག་ཡིན་པའི་རིགས་པས་མི་འཐད་པ་དང་། ཁས་བླངས་དང་
འགལ་བ་དང་། ལུང་དོར་བའི་སྐྱོན་རྣམས་གནས་པའི་ཕྱིར་རོ། །དང་བོ་ནི་མཉམ་བཞག་ནི་
གོམས་པ་ལས་ཁྱད་པར་དུ་མི་འབྱུང་བར་ཐལ་ཏེ་བློ་མེད་ཡིནཔའི་ཕྱིར་རོ། །དཔེར་ན་ནམ་
མཁའ་ལ་སོགས་པ་བཞིན་ནོ། །ཡང་ན་ནི་རྟག་ཏུ་གོམས་པ་ཉིད་དུ་འགྱུར་ཏེ་རྐྱེན་གྱི་བྱེད་པ་མི་
འཇུག་པ་དག་ཀྱང་གོམས་པར་མཐོང་བའི་ཕྱིར་རོ། །གཞན་ཡང་མཐོང་ལམ་མཉམ་བཞག་ན།
སྐད་ཅིག་མ་གཅིག་ཡིན་པ་ཡང་མི་རུང་བར་འགྱུར་ཏེ། བློ་དང་ཡུལ་གཏན་མེད་པའི་ཕྱིར་རོ། །
འདུས་བྱས་མ་ཡིན་པ་ནི་སྐད་ཅིག་མར་མི་རུང་སྟེ་གང་སྐད་ཅིག་མ་ཡིན་པ་དེ་ནི་མི་རྟག་པ་ཉིད་
ཀྱི་དོན་ལས་མི་འདའ་བའི་ཕྱིར་རོ། །ཆོས་ཅན་དང་མ་འབྲེལ་བའི་ཆོས་ཉིད་ཀྱང་ཡོད་པར་
217

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འགྱུར་ཏེ། བློ་དང་ཡུལ་གང་དང་ཡང་བྲལ་བའི་ཆོས་ཉིད་ཡོད་པའི་ཕྱིར་རོ། །གཞན་ཡང་མཐོང་
ལམ་ལྟ་བུ་ནི་ལམ་སྔ་ཕྱི་ཐམས་ཅད་ན་ཡོད་པར་འགྱུར་ཏེ། སྦྱོར་ལམ་གྱི་རྗེས་ཐོག་ཏུ་འབྱུང་བ་
ལྟར་ཆོས་ཉིད་ལ་ཆ་ཤས་མེད་པར་ཁས་བླངས་པས་ཐམས་ཅད་དུ་ཐོབ་པའི་ཕྱིར་རོ། །གཞན་
ཡང་ཆོས་ཐམས་ཅད་མཉམ་བཞག་ཏུ་འགྱུར་ཏེ། མཉམ་བཞག་ནི་ཆོས་ཉིད་ཡིན་ལ་གཅིག་གི་
ཆོས་ཉིད་གང་ཡིན་པ་དེ་ནི་ཀུན་གྱི་ཆོས་ཉིད་ཡིན་པ་དང་། ཐམས་ཅད་ཀྱང་སྟོང་ཉིད་དུ་འདོད་
པའི་ཕྱིར་རོ། །རྒྱུན་མཐའི་མཉམ་བཞག་དང་སངས་རྒྱས་ཀྱི་ཡེ་ཤེས་ལ་ཡང་བྱེ་བྲག་མེད་པར་
འགྱུར་ཏེ། ཆོས་ཅན་གྱིས་བར་མཆོད་པའི་མཉམ་བཞག་ཏུ་གཅིག་པ་ཡིན་པའི་ཕྱིར་རོ། །ཡང་
ན་ནི་སངས་རྒྱས་ཀྱི་ཡེ་ཤེས་འཁྲུལ་བའི་ལམ་གྱིས་ཐོབ་པར་འགྱུར་ཏེ། རྗེས་ཐོབ་ལ་གནས་ནས་
ཐོབ་པའི་ཕྱིར་རོ། །སངས་རྒྱས་ཀྱི་ཡེ་ཤེས་ཀྱང་དང་བོ་ལམ་གྱི་དུས་ནའང་ཐོབ་པར་འགྱུར་ཏེ།
ཆོས་ཉིད་ལ་དབྱེ་བ་ཅུང་ཟད་ཀྱང་མེད་པའི་ཕྱིར་རོ། །འགོག་པ་དང་ལམ་གྱི་བྱེ་བྲག་ཀྱང་མེད་
པར་འགྱུར་ཏེ་གཉིས་ཀའང་ཆོས་ཉིད་ཆ་མེད་དེ་ལ་འཇོག་པ་ཡིན་པའི་ཕྱིར་རོ། །
ལམ་ནི་ཆོས་དགེ་བ་མ་ཡིན་པར་འགྱུར་ཏེ། ཆོས་ཉིད་ཡིན་པའི་ཕྱིར་རོ། །སྤང་བྱ་སྤོང་
བྱེད་ཡང་མི་རུང་བར་ཐལ་ཏེ། ཆོས་ཉིད་ཡིན་པས་བྱ་བྱེད་དང་བྲལ་བའི་ཕྱིར་དང་། ཡང་ན་ནི་
དུས་རྟག་ཏུ་སྤོང་བར་ཐལ་བའི་ཕྱིར་རོ། །ལམ་ནི་ཐ་སྙད་དུ་རྟག་པར་ཡང་འགྱུར་ཏེ། ཐ་སྙད་དུ་
ཡོད་ཅིང་མི་རྟག་པ་མ་ཡིན་པའི་ཕྱིར་རོ། །དེ་ལྟ་མ་ཡིན་ན་སྟོང་བའི་སྣང་བ་རྟག་པར་སྨྲ་བ་ལ་
ཡང་ཆད་པ་ཅི་ཞིག་ཡོད། ལམ་ནི་དངོས་མེད་དུ་ཡང་འགྱུར་ཏེ། བློ་མེད་ཡུལ་མེད་ཡིན་པའི་
ཕྱིར་རོ། །ཡང་མཉམ་བཞག་ནི་བློ་མེད་དུ་མི་རུང་བར་འགྱུར་ཏེ། གང་སྟོང་བ་ཡིན་པ་དེ་ནི་
དངོས་པོ་དང་དངོས་པོ་མེད་པ་གཉིས་ཀ་མ་ཡིན་ནོ་ཞེས་སྨྲས་པའི་ཕྱིར་རོ། །ཡང་མཉམ་བཞག་
ནི་བློའི་ཡུལ་དུ་མི་འགྱུར་བར་ཐལ་ཏེ། བློའི་ཡུལ་ཐམས་ཅད་ནི་འཁྲུལ་བ་ཡིན་པའི་ཕྱིར་རོ། །དེ
218

༄༅། །དཀོན་བརྩེགས་ལེའུ་འབུམ་གྱི་མདོ་འགྲེལ་བཞུགས་སོ། །
༼ཙ
ལྟ་ན་མཉམ་བཞག་ཆོས་ཉིད་ཡིན་ནོ་ཞེས་བྱ་བ་འདི་ཡང་སུ་ཞིག་གིས་ངེས་པ་ཡིན།
དེས་ན་
མཉམ་བཞག་ནི་མི་གྲུབ་པར་འགྱུར་ཏེ། བློ་ཐམས་ཅད་ནི་འཁྲུལ་བ་ཡིན་པ་དང་། སྒྲུབ་བྱེད་
གཞན་ཡང་མེད་པའི་ཕྱིར་རོ། །གཞན་ཡང་མཉམ་བཞག་བློ་མེད་ཡིན་ནོ་ཞེས་བྱ་བ་འདི་སློབ་
དཔོན་གྱི་བཞེད་པ་ནི་མ་ཡིན་ཏེ། ལུགས་ཅི་ཡང་མེད་པའི་ཕྱིར་དང་གཞན་གཟུང་བའི་ཆེད་དུ་
ནི་བློ་ཡོད་པར་སྟོན་པར་བྱེད་དོ་ཞེས་ཀྱང་སྨྲའོ། །གཞན་ཡང་སེམས་རྣམ་པར་འགགས་པའི་
ཚུལ་གྱིས་མཉམ་པར་བཞག་པ་ཐོབ་པར་འགྱུར་གྱི་རྟེན་འབྲེལ་གྱི་རང་བཞིན་གཟིགས་པས་མ་
ཡིན་ཏེ། གནས་སྐབས་དེ་སུ་ཞིག་གིས་མངོན་དུ་བྱེད་པར་འགྱུར་མཉམ་བཞག་དེ་ལྟ་བུ་ནི་བློ་མ་
འགག་པའི་ཚེ་ན་ནི་མེད་ལ་འགག་པ་ནི་མངོན་དུ་བྱེད་པ་བོ་སུ་ཡང་མེད་པའི་ཕྱིར་རོ། །གཞན་
ཡང་མཉམ་པར་བཞག་པ་ནི་བློ་མེད་ཅེས་བྱ་བ་འདི་ཐ་སྙད་དུ་ཡིན་ནམ། དོན་དམ་པར་ཡིན།
དངོས་པོ་ལྟར་ན་འདུས་མ་བྱས་ཡིན་པའམ། ཡང་ན་ནི་གཏན་མེད་པར་འགྱུར་ཏེ། བློ་དང་ཡུལ་
གང་དུ་ཡང་མེད་པའི་ཕྱིར་དང་། ཡོད་ན་འཁྲུལ་བར་འགྱུར་བའི་ཕྱིར་རོ། །
གཉིས་པ་ལྟར་ན་མེད་པ་ཉིད་ཀྱང་ག་ལ་ཡིན་ཏེ། ཡོད་པར་རྟོག་པ་སེལ་བ་ཙམ་ཡིན་ན་ནི་
ཆོས་ཐམས་ཅད་ཀྱང་དེ་བཞིན་ཡིན་པས་འདི་དམིགས་ཀྱིས་བསལ་བར་དོན་མེད་དོ། །གཞན་
ཡང་བློ་འདི་གཉེན་པོ་མེད་པར་ལྡོག་ན་ནི་རྒྱུ་མཚན་མཚུངས་པའི་ཕྱིར་སོ་སོ་སྐྱེ་བོའི་རྒྱུད་ཐམས་
ཅད་ཀྱང་གཉེན་པོ་མེད་པར་ལྡོག་པར་འགྱུར་རོ། །གཉེན་པོས་ལྡོག་པ་ཡང་མ་ཡིན་ཏེ།
འགལ་བ་རྣམས་ནི་འཛིན་སྟངས་འགལ་བ་ཁོ་ན་ཡིན་པའི་ཕྱིར་འདིར་སྟོང་ཉིད་སྒོམ་པ་ལ་
སོགས་པའི་བློས་ནི་སྤོང་མི་ནུས་ཤིང་གཉེན་པོ་གཞན་ཡང་མེད་པའི་ཕྱིར་རོ། །དེའི་ཕྱིར་འདི་ལྟ་
བུའི་གཞུང་ལུགས་ངན་པ་རྣམས་ནི་བསྟན་པ་ལས་རིང་དུ་གོལ་བ་ཡིན་པས་མེ་ཆུ་ལ་སོགས་པར་
དོར་ཏེ་འཇིག་རྟེན་ན་གཏམ་ཙམ་ཡང་མི་གྲགས་པ་དེ་ལྟར་བྱའོ། །རང་རྒྱུད་ཀྱི་སློབ་དཔོན་དེ་
219

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དག་གི་བཞེད་པ་ཡང་མ་ཡིན་ཏེ། ཇི་སྐད་དུ། རྟོག་གེ་འབར་བ་ལས། བྱང་ཆུབ་སེམས་དཔའ་
རྣམ་པར་མི་རྟོག་པའི་ཡེ་ཤེས་ཤིན་ཏུ་གོམས་པར་བྱས་པ་ཞེས་འབྱུང་སྟེ། ཅི་ཡང་མེད་པ་ཡིན་ན་
གོམས་སུ་གལ་རུང་གཞན་ཡང་ཤེས་རབ་དེ་ཉིད་བདུད་རྩི་སྟེ། རྒ་ཤི་མེད་པའི་གནས་ཐོབ་པའི་
རྒྱུ་ཡིན་པའི་ཕྱིར་རོ། །དེ་ཉིད་ངོམ་བྱེད་ཀྱང་ཡིན་ཏེ། ཤིན་ཏུ་སྦྱངས་པ་སྐྱེད་བྱེད་ཡིན་པའི་ཕྱིར་
རོ། །དེ་ཉིད་སྒྲོན་མེ་ཡིན་ཏེ། མི་ཤེས་པའི་མུན་པ་འཇོམས་པའི་ཕྱིར་རོ། །དེ་ཉིད་སྣང་བ་ཐོགས་
པ་མེད་པ་ཡིན་ཏེ། ཉེས་པའི་རླུང་ལ་སོགས་པས་སྣང་བ་མི་ཚོམ་པའི་ཕྱིར་རོ། །དེ་ཉིད་ཐར་པའི་
ཁང་བཟང་ཐེམ་སྐས་དང་། ཉོན་མོངས་ཀྱི་བུད་ཤིང་སྲེག་པའི་མེ་ཡིན་ནོ་ཞེས་འབྱུང་སྟེ་ཅི་ཡང་
མེད་པ་ཡིན་ན་ནམ་མཁའི་མེ་ཏོག་ལྟར་དེ་དང་དེ་ལྟ་བུ་མི་རུང་ངོ་། །
གཞན་ཡང་རྣལ་འབྱོར་པ་མཁས་པའི་ཀ་བ་དྲི་མ་མེད་པའི་སྒྲོན་མེས་བློ་གྲོས་ཀྱི་མིག་
ལེགས་པར་བྱས་པ་དག་ཕྱོགས་སུ་ལྷུང་བའི་འོད་མེད་པས་ཡང་དག་པ་ཇི་ལྟ་བ་བཞིན་ཡོངས་
སུ་རྟོགས་པ་དེའི་ཚེ་དངོས་པོ་ཐམས་ཅད་སྒྱུ་མ་བཞིན་དུ་ངོ་བོ་ཉིད་ཀྱིས་སྐྱེ་བ་མེད་པར་མཐོང་
ཞིང་ཞེས་བྱ་བ་དང་། རྒྱང་འཕེན་པ་དག་གིས་མངལ་ན་གནས་པའི་བློ་སྔ་མ་ནི། བློ་རིགས་མཐུན་
སྔོན་དུ་སོང་བ་ལས་བྱུང་བ་མ་ཡིན་ཏེ། བློ་དང་བོ་ཡིན་པའི་ཕྱིར་ཟག་པ་མེད་པའི་བློ་ཡི་སྐད་
ཅིག་དང་བོ་བཞིན་ནོ་སྙམ་དུ་སེམས་ན། དཔེ་མི་མཚུངས་པའི་ལན་ཇི་སྐད་དུ། ཟག་པ་མེད་
པའི་བློའི་སྐད་ཅིག་དང་བོ་ལ་ཡང་ཕ་རོལ་བོས་བསྒྲུབ་པར་བྱ་བའི་དོནམེད་དེ། བློ་དེ་ནི་ཐོས་པ་
དང་བསམ་པ་དང་སྒོམ་པ་ལས་བྱུང་བའི་ཤེས་པའི་བག་ཆགས་སྔོན་དུ་སོང་བ་ལས་བྱུང་བའི་
ཕྱིར་རོ། །ཞེས་དང་། ཇི་ལྟར་འདི་རིགས་པ་དང་ལྡན་པར་འགྱུར་ཞེ་ན། གང་གི་ཚེ་རྗེས་སུ་
དཔགས་པས་རྗེས་སུ་འབྲངས་ནས་ལུང་དང་མི་འགལ་བར་གྱུར་པས། དེ་ཁོ་ན་ཉིད་གང་ལ་
དམིགས་པར་འགྱུར་བ་ཁོ་ནའོ་ཞེས་སོགས་རྒྱ་ཆེར་འབྱུང་བ་དང་། བདེན་གཉིས་ལས་ཀྱང་།
220

༄༅། །དཀོན་བརྩེགས་ལེའུ་འབུམ་གྱི་མདོ་འགྲེལ་བཞུགས་སོ། །
ཙཉྩ
བརྟགས་པའི་དོན་གྱིས་དབྱེན་གྱུར་པའི། །ཇི་ལྟར་སྣང་བ་འདི་ཁོ་ན། །བརྟེན་ཏེ་སྐྱེས་པ་ཐམས་
ཅད་ནི། །ཐམས་ཅད་མཁྱེན་པས་མངོན་སུམ་གཟིགས། །ཞེས་སོགས་འབྱུང་བ་ཡིན་ནོ། །ཁས་
བླངས་དང་འགལ་བ་ཡིན་ཏེ། ཁྱེད་ཀྱིས་གཞུང་ལ་གོམས་པར་བྱར་ཡོད་པར་དང་། སྐད་ཅིག་མ་
ཡིན་པ་དང་ཆོས་ཅན་མེད་ན་ཆོས་ཉིད་ཀྱང་མེད་པ་དང་། ལམ་སྔ་ཕྱི་ཐམས་ཅད་ན་མེད་པ་དང་།
ཐམས་ཅད་ཀྱང་མཉམ་བཞག་མ་ཡིན་པ་དང་། སངས་རྒྱས་ཀྱི་ཡེ་ཤེས་ཀྱི་རྒྱུ་ཡིན་པ་དང་། ལམ་
གྱི་གཙོ་བོ་མཉམ་བཞག་ཡིན་པ་དང་། སྤངས་པ་དང་རྟོགས་པའི་བྱེ་བྲག་ཀྱང་བཞག་པ་དང་།
ཆོས་ཉིད་དགེ་བ་མ་ཡིན་པ་ལ་སོགས་པར་དངོས་ཤུགས་ཅི་རིགས་པར་བཞག་པའི་ཕྱིར་རོ།
ལུང་དོར་བ་ཡང་ཡིན་ཏེ། མདོ་ལས་ཇི་སྐད་དུ། གང་གིས་ལམ་བསྒོམས་ཆོས་ཀུན་སྟོང་བ་དང་། །
བདག་མེད་ཡེ་ཤེས་རབ་ཏུ་བསྐྱེད་བྱས་ནས། །ཆོས་འདི་དག་གི་རྣམ་པར་བསྒོམས་གྱུར་པ། །དེ་
ཡི་སྤོབས་པ་ཐོགས་པ་མེད་པར་འགྱུར། །ཞེས་སོགས་རྒྱ་ཆེར་བཀའ་བསྩལ་ཅིང་། བསྟན་བཅོས་
ལས་ཀྱང་ཇི་སྐད་དུ། སྟོང་བ་ཉིད་ལ་གོམས་པ་ཡིས། །དགེ་བ་དག་ལས་བག་ཡོད་ཐོབ། །སྲིད་པ་
ཡོངས་སུ་ཤེས་པ་ཉིད། །མྱ་ངན་འདས་ཞེས་བྱ་བར་བརྗོད། །དངོས་དང་དངོས་མེད་ཡོངས་ཤེས་
པས། །བདག་ཉིད་ཆེན་པོ་རྣམ་པར་གྲོལ། །གལ་ཏེ་ཆོས་ཤེས་མཇུག་ཐོགས་སུ། །འདི་ལ་བྱེ་
བྲག་ཡོད་ན་ནི། །དངོས་པོ་ཤིན་ཏུ་ཕྲ་བ་ལའང་། །གང་གིས་སྐྱེ་བར་རྣམ་བརྟགས་པ། །རྣམ་པར་
མི་མཁས་དེ་ཡིས་ནི། །རྐྱེན་ལས་བྱུང་བའི་དོན་མ་མཐོང་། །ཡང་དག་ཇི་བཞིན་ཡོངས་ཤེས་པས། །
མངོན་ཤེས་དྲུག་པོ་ཐོབ་པར་འགྱུར། །དེའི་ཕྱིར་དེ་ནི་ཡོངས་ཤེས་ན། །ལྟ་དང་ཉོན་མོངས་ཡོངས་
སུ་འབྱུང་། །གང་གིས་དེ་ཤེས་འགྱུར་སྙམ་ན། །རྟེན་ནས་འབྱུང་བ་མཐོང་བ་སྟེ། །དངོས་པོ་སྟོང་
བར་ངེས་རྟོགས་ན། །ཡང་དག་མཐོང་ཕྱིར་རྨོངས་མི་འགྱུར། །ཞེས་སོགས་དང་། གང་གི་ཚེ་སྟོང་
ཉིད་ཕྱིན་ཅི་མ་ལོག་པར་ལྟ་བ་ལ་མ་རིག་པའི་རབ་རིབ་སེལ་བར་བྱེད་པའི་མིག་སྨན་གྱིས་བློའི་
221

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
,:་,་
མིག་དག་བསྐུས་པར་གྱུར་པ་ན་དེའི་ཚེ་ཞེས་འབྱུང་སྟེ། འདི་ལ་ཡང་སྟོང་བ་ཉིད་ཀྱིས་